b'\n_START_ARTICLE_\nSukimosi periodas\n_START_PARAGRAPH_\nSukimosi periodas - laikas, per kur\xc4\xaf k\xc5\xabnas apsisuka vien\xc4\x85 kart\xc4\x85.\n_START_SECTION_\nSukimosi periodo paai\xc5\xa1kinimas\n_START_PARAGRAPH_\nTiesiaeig\xc4\xaf k\xc5\xabno jud\xc4\x97jim\xc4\x85 apib\xc5\xabdina pagreitis, greitis ir poslinkis, o jud\xc4\x97jim\xc4\x85 apskritimu da\xc5\xbeniausiai - laiko tarpas, per kur\xc4\xaf k\xc5\xabnas apsisuka vien\xc4\x85 kart\xc4\x85. Pavyzd\xc5\xbeiui, apib\xc5\xabdinant \xc5\xbdem\xc4\x97s sukim\xc4\x85si aplink Saul\xc4\x99, paprastai nurodomas ne \xc5\xbdem\xc4\x97s sukimosi greitis, bet jos apsisukimo aplink Saul\xc4\x99 laikas - 365,26 paros. Kalbant apie \xc5\xbdem\xc4\x97s sukim\xc4\x85si apie savo a\xc5\xa1\xc4\xaf, taip pat nurodomas jos apsisukimo apie savo a\xc5\xa1\xc4\xaf laikas - 24 valandos. Periodas formul\xc4\x97se \xc5\xbeymimas raide (T) kadangi periodas yra tam tikras laiko tarpas, tai jis rei\xc5\xa1kiamas laiko matavimo vienetais - sekund\xc4\x97mis.\n_START_SECTION_\nFormul\xc4\x97s\n_START_PARAGRAPH_\nNorint apskai\xc4\x8dioti k\xc5\xabno sukimosi period\xc4\x85, reikia \xc5\xbeinoti, kiek kart\xc5\xb3 (N) k\xc5\xabnas apsisuka per tam tikr\xc4\x85 laik\xc4\x85 (t)._NEWLINE__NEWLINE_K\xc5\xabno sukimosi periodo apskai\xc4\x8diavimas:_NEWLINE_Laiko tarpo, per kur\xc4\xaf k\xc5\xabnas apsisuka, apskai\xc4\x8diavimas:_NEWLINE_Apsisukim\xc5\xb3 skai\xc4\x8diaus apskai\xc4\x8diavimas:_NEWLINE_Linijinio k\xc5\xabno grei\xc4\x8dio apskai\xc4\x8diavimas:_NEWLINE_Apskritimo spindulio apskai\xc4\x8diavimas:\n_START_SECTION_\nSimboli\xc5\xb3 paai\xc5\xa1kinimas\n_START_PARAGRAPH_\nT - sukimosi periodas_NEWLINE_t - laikas per kur\xc4\xaf k\xc5\xabnas apsisuka_NEWLINE_N - k\xc5\xabno apsisukimo kartai_NEWLINE_V - k\xc5\xabno greitis apskritime_NEWLINE_R - Apskritimo spindulys\n_START_SECTION_\nApskritimu judan\xc4\x8dio k\xc5\xabno koordinat\xc4\x97s\n_START_PARAGRAPH_\nNor\xc4\x97dami nustatyti, kaip kinta apskritimu judan\xc4\x8dio k\xc5\xabno koordinat\xc4\x97s, atlikime paprast\xc4\x85 bandym\xc4\x85. Prie si\xc5\xablo pritvirtint\xc4\x85 rutuliuk\xc4\x85 sukime vertikalioje plok\xc5\xa1tumoje pastoviu grei\xc4\x8diu. Kadangi rutuliukas juda plok\xc5\xa1tuma, tai jo pad\xc4\x97\xc4\x8diai nustatyti reikia dviej\xc5\xb3 koordina\xc4\x8di\xc5\xb3. Parinkime koordina\xc4\x8di\xc5\xb3 sistem\xc4\x85 taip, kad jos prad\xc5\xbeia sutapt\xc5\xb3 su apskritimo centru. Sakykime, steb\xc4\x97jimo prad\xc5\xbeioje rutuliukas yra ta\xc5\xa1ke A, taigi jo koordinat\xc4\x97s atitinkamai lygios xA ir yA. Kai rutuliukas atsiduria kitoje pad\xc4\x97tyje, ta\xc5\xa1ke B, jo koordinat\xc4\x97s \xc4\xafgyja vertes xB ir yB. Vadinasi, rutuliukui sukantis apskritimu, jo pad\xc4\x97tis, o kartu ir koordinat\xc4\x97s kinta. Pra\xc4\x97jus laiko tarpui, trunkan\xc4\x8diam periode T, rutuliukas v\xc4\x97l atsiduria ta\xc5\xa1ke A ir jo koordina\xc4\x8di\xc5\xb3 vert\xc4\x97s pasikartoja: xA ir yA. tokios pat jos bus ir po dviej\xc5\xb3, trij\xc5\xb3 ir t. t. period\xc5\xb3. Rutuliuko koordinat\xc4\x97s atitinkamai kartosis ir ta\xc5\xa1ke B, ir kituose apskritimo ta\xc5\xa1kuose. I\xc5\xa1 \xc5\xa1io pavyzd\xc5\xbeio i\xc5\xa1plaukia pagrindin\xc4\x97 jud\xc4\x97jimo apskritimu savyb\xc4\x97 - po kiekvieno sukimosi periodo k\xc5\xabno koordina\xc4\x8di\xc5\xb3 vert\xc4\x97s pasikartoja. Jud\xc4\x97jimas, kurie apib\xc5\xabdinantys fizikiniai dyd\xc5\xbeiai periodi\xc5\xa1kai pasikartoja, vadinamas periodiniu. Jud\xc4\x97jimas apskritimu - periodinis jud\xc4\x97jimas. Jo metu periodi\xc5\xa1kai kinta ne tik k\xc5\xabno koordinat\xc4\x97s, bet ir jo greitis, bei pagreitis.'